  Туспуктэм: Майя Бывальцева Анжелика Тихонова корреспондент Удмуртилэн тӧроез Александр Бречалов Приволжск федерал округлэн кенешезлэн пумиськоназ улосвылъёсын кивалтӥсьёслы туризмез валче азинтыны ӵектӥз. Вераськон 7-тӥ пӧсьтолэзе Удмуртиын ортчиз. Кенешен Росси азьмуртлэн Приволжск федерал округъя ужоскето муртэз Игорь Комаров кивалтӥз. « Асьмеос туж умой валаськом, туала югдурын кунпуш туризмлы кулэяськон будоз шуыса. Асьмелы кунысь калыклы вань ма ӵектыны. Приволжск федерал округ йӧскалык аспӧртэмлыкезъя, ужрадъёсызлэн ӟечлыксыя но лыдзыя тужгес узырез. Асьмелэн узыр историмы, синмаськымон инкуазьмы, быгатӥсь адямиосмы, оскисько, ӵошен Приволжьелэсь туризмъя брендзэ азинтыны быгатом » Александр Бречалов, Удмуртилэн тӧроез Удмуртилэн тӧроез Приволжск федерал округ ужрадъёсын туж узыр шуыса пусйиз но кылсярысь бускель улосвылъёсын ортчоно матысь ужрадъёс сярысь вераз. « Федерал уровеньын азинтӥм ке, калыклэсь ужрад, лулчеберет, спорт но мукет туризмлы кулэяськонзэ быдэстом » Александр Бречалов, Удмуртилэн тӧроез Тодэ вайытом, Удмуртиын 2022-тӥ арлы ужрад туризмъя дырпусэ 12 ужрадъёс пыризы. Тегъёс: Удмуртия ПФО АлександрБречалов Туризм  